Ġunju 10, 2020 Id-derby ta' Merseyside se jkun jista' jsir f'Goodison Park Stadium, filwaqt li Liverpool se jkunu jistgħu jilagħbu l-partiti li fadlilhom f'darhom f'Anfield stess. Id-derby ta' Liverpool jintlagħab fil-21 ta' Ġunju u r-Reds qegħdin 25 punt fuq kulħadd f'ras il-klassifika tal-Premier League Ingliż. Il-partita kienet waħda meqjusa riskju kbir għall-imxija kontra l-coronavirus peress li jinġabru eluf ta' nies fil-viċinanzi tal-istadium. Sadanittant, l-istadium St Mary's ta' Southampton mistenni jkun wieħed minn dawk newtrali fejn jintlagħbu l-partiti li fadal mill-kampjonat Ingliż.